Domino et sacrosancto cenobio sancti Petri Cluniacensis, ubi domnus Eimardus abbas cum cæteris monachis Deo et sancto Petro militant, ego Riccoardus et uxor mea Ingelburgis vendimus vobis res nostras quas habemus in pago Matisconense, in fine Galoniacense, in ipsa villa: in primis campum unum quem Ad Furnum vocatur; terminat de uno latere et una fronte terra sancti Petri, de alio latere et alia fronte terra Adalsende cum filiis suis. Alium campum in Soloco; terminat de uno latere terra Adam, in alio latere terra sancti Petri, in una fronte via publica, in alia Martini. Infra istas terminationes ad integrum. Et illum campum quem A La Vaurelia vocatur, et alias quas in ipso fine visi sumus habere, quesitum et adquirendum, totum vobis vendimus, et accepimus a vobis pretium triginta solidorum, et manibus nostris recepimus, et de nostro in vestro tradimus, et dehinc faciant rectores sancti Petri in omnibus quicquid voluerint. Si quis vero hanc venditionem contradixerit, de auro libras II componat. Actum Cluniaco villa, in atrio sancti Petri. S. Riccoardi et uxoris suæ, qui venditionem istam fieri et firmari rogaverunt. S. Aigaldi. S. Uberti. S. Ragnoardi. S. Manerii. S. Hugonis. S. Vuillelmi. S. Ramimbaldi. S. Josberti. Ego Deodatus rogatus datavi die dominico, in mense madio, anno XVII regnante Ludovico rege.